U-I-137/05
Natisni
Opravilna št.:
U-I-137/05
Datum odločitve:
19. 5. 2005
ECLI:
ECLI:SI:USRS:2005:U.I.137.05
Akt:
Zakon o pravdnem postopku (Uradni list RS, št. 26/99, 96/02, 12/03 – ur.p.b., 2/04 in 36/04 – ur.p.b.)  (ZPP), 2. odst. 141. čl.
Izrek:
Pobuda za začetek postopka za oceno ustavnosti drugega odstavka 141. člena Zakona o pravdnem postopku (Uradni list RS, št. 26/99, 96/02, 12/03 – ur.p.b., 2/04 in 36/04 – ur.p.b.) se zavrže.
Evidenčni stavek:
Pobudnica bi svoj pravni interes lahko izkazala le z morebitnimi še nepravnomočno končanimi postopki, v katerih bi sodišče uporabilo izpodbijano zakonsko določbo, tako da bi morebitna razveljavitev te zakonske določbe lahko privedla do izboljšanja njenega pravnega položaja. S pavšalnimi navedbami o možnih posledicah, ki lahko nastanejo zaradi fikcije vročitve, pa pobudnica pravnega interesa ne izkaže. Zato je Ustavno sodišče njeno pobudo zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Marija Karlovšek, Radeče
Datum vloge:
20. 4. 2005
Vrsta odločitve:
sklep
Vrsta rešitve:
zavrženje
Dokument:
US24644
Dokument v PDF obliki:
U-I-137-05.pdf
115 KB
Prenesite datoteko
U-I-137/05-4
19. 5. 2005
S K L E P
Ustavno sodišče je v postopku za preizkus pobude Marije Karlovšek iz Radeč na seji dne 19. maja 2005
sklenilo:
Pobuda za začetek postopka za oceno ustavnosti drugega odstavka 141. člena Zakona o pravdnem postopku (Uradni list RS, št. 26/99, 96/02, 12/03 – ur.p.b., 2/04 in 36/04 – ur.p.b.) se zavrže.
Obrazložitev
1. Pobudnica izpodbija določbo drugega odstavka 141. člena Zakona o pravdnem postopku (v nadaljevanju ZPP), ki ureja t.i. fikcijo vročitve. V skladu z navedeno zakonsko določbo se v primeru, če naslovnik pisanja ne dvigne v 15 dneh, šteje, da je bila vročitev opravljena na dan, ko je bilo na vratih oziroma v hišnem ali izpostavljenem predalčniku puščeno obvestilo, na kar je treba naslovnika v obvestilu opozoriti. Pobudnica meni, da je izpodbijana zakonska določba v neskladju s 14., s 15., s 16. in z 32. členom Ustave.
2. Po določbi 24. člena Zakona o Ustavnem sodišču (Uradni list RS, št. 15/94 – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno predlaga, neposredno posega v njegove pravice, pravne interese oziroma pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu mora privesti do izboljšanja njegovega pravnega položaja.
3. Pobudnica zgolj z zatrjevanjem, da se ji kot fizični osebi in kot odvetnici prek pošte vročajo pisanja, ne more utemeljiti pravnega interesa za izpodbijanje zgoraj navedene določbe ZPP. Svoj pravni interes bi lahko izkazala le z morebitnimi še nepravnomočno končanimi postopki, v katerih bi sodišče uporabilo izpodbijano zakonsko določbo, tako da bi morebitna razveljavitev te zakonske določbe lahko privedla do izboljšanja njenega pravnega položaja. S pavšalnimi navedbami o možnih posledicah, ki lahko nastanejo zaradi fikcije vročitve, pa pobudnica pravnega interesa ne izkaže. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: podpredsednica dr. Mirjam Škrk ter sodnici in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan in Jože Tratnik. Sklep je sprejelo s petimi glasovi proti enemu. Proti je glasovala sodnica Krisper Kramberger.
Podpredsednica
dr. Mirjam Škrk